ગત મહિને પાંચ રાજ્યોના શેરડીના ખેડૂતો સાથે વડાપ્રધાન મોદીની મુલાકાત બાદ સરકારની સાથો સાથ ભાજપનું હાઇકમાન્ડ પણ હરકતમાં આવી ગયું છે. પહેલા કેન્દ્રીય મંત્રીમંડળે અંદાજે 24 ખરીફ પાક પર 4થી 52 ટકા સુધી ન્યૂનતમ સમર્થન મૂલ્ય એટલે કે એમએસપી વધાર્યું તો ભાજપ અધ્યક્ષ અમિત શાહ એક પછી એક રાજ્યોની મુલાકાત કરવાનું શરૂ કર્યું છે, શાહ વિસ્તારકો સાથે મુલાકાત કરી રહ્યાં છે, શક્તિ કેન્દ્ર એટલે બૂથ મેનેજરોની સાથે મળીને લક્ષ્ય નક્કી કરી રહ્યાં છે, ચૂંટણી સંચાલન સમિતિની સાથે મંથન પણ ચાલું છે, એનો અર્થ એ થયો કે સંપૂર્ણ પાર્ટી અને મોદી સરકાર ચૂંટણીના રંગમાં આવી ગયું છે.